Број: 149-19-O/3-4

Дана: 07.08.2019.године

**ДОДАТНО ПОЈАШЊЕЊЕ 5**

Poštovani,

Na osnovu člana 63 ZJN zahtevamo odgovore u vezi pripreme dokumentacije i ukazujemo vam na uočene nezakonitosti i protivpravne radnje naručioca. Izvođenje radova na rekonstrukciji objekta Klinike za neurohirurgiju, Klinike za vaskularnu i endovaskularnu hirurgiju i Klinike za anesteziju, intenzivnu terapiju i terapiju bola Kliničkog centra Vojvodine - 149-19-O

1.       Koje to informacije su označene kao „državna tajna“ ili

poverljive informacije u postupku javne nabavke na osnovu kojih zahtevate standard ISO 27001 – sistem menadžmenta bezbednošću informacija? Molimo vas da obrazložiti zbog čega je neophodan ISO

27001 u konkretnom postupku javne nabavke.

2.       Molimo vas da objasnite zbog čega Rešenje nadležnog

Ministarstva nije validan dokaz da je ponuđač kvalifikovan da izvodi poslove zaštite od požara, nego pored toga tražite i ovlašćenje

(autorizaciju) proizvođača ili ovlašćenog predstavnika proizvođača (distributera). Ovo smatramo nepotrebnim gomilanjem dokaza i molimo vas da izmenite konkursnu dokumentaciju. Ili vi možda smatrate da Ministarstvo unutrašnjih poslova nije kvalifikovano da opredeli ko ispunjava uslove definisane zakonom za obavljanje delatnosti u oblasti zažtite od požara.

3.       Sva ovlašćenja proizvođača ili ovlašćenog distributera u

dodtnim uslovima pod tačkom 5, podtačke A, B, V i G su apsolutno nezakonite i ograničavaju načelo jednakosti ponuđača jer pružaju mogućnost ovlašćenim distributerima ili proizvođačima opreme da učestvuju samostalno i time spreče bilo kakvu konkurenciju. Pogotovo ako uzmemo u obzir da predmet nabavke nije servisiranje i održavanje opreme nego isključivo ugradnja. Molimo Vas za obrazloženje nezakonitih autorizacija.

4.       Na Portalu javnih nabavki vam je neko već ukazao na

nezakonitosti na kojima uporno insistirate u pogledu autorizacija, najavili ste izmene koje niste izvršili nego ste suštinski ostali pri prvobitno objavljenim uslovima i na taj način dali mogućnost svim zainteresovanim licima da na osnovu člana 149 ZJN podnesu zahtev za zaštitu prava na radnju naručioca koji očigledno vrši zloupotrebu prava.

5.       Molimo Vas da objavite prečišćen tekst izmena i dopuna

konkursne dokumentacije kako zainteresovana lica ne bi bila u zabludi u pogledu zahteva za tehničkim karakteristikama stolarije. U pogledu toga molimo Vas da objavite šeme stolarije i deo projekta kojim su definisane tehničke karakteristike zahtevane stolarije jer ste upornim izmenama uslova u pogledu tehničkih karakteristika nije jasno šta je projektovano i šta tražite. Da li je potrebno dostaviti atest

(sertifikat) za prozor (ceo sklop)?

6.       Molimo Vas da izbacite takođe nezakonit uslov u pogledu

obaveznog obilaska lokacije jer ponuđač predaje ponudu na sopstvenu odgovornost i za to daje bankarske garancije. Republička komisija zauzela je stav po ovom pitanju.

**Oдговор на питање бр. 1:**

Наручилац ће изменити конкурсну документацију у делу где је то потребно.

**Одговор на питање бр. 2 и 3 :**

**тачка 5. додатног услова за учешће у поступку јавне набавке, подтачке А, Б, В и Г.**

ПОДТАЧКА А- Решење надлежног министарства је обавезни услов, тј. основни, општи законски услов да правно лице може да обавља делатност која је предмет јавне набавке, слично као што је и у обавези да је регистрован код надлежног органа, односно уписан у одговарајући регистар.

Наручилац оправдано сматра да је потребно да понуђач испуњава додатни услов да је овлашћен да монтира и угради опрему коју нуди, поготово јер је у питању високо-технолошка опрема од које директно зависе људски животи, те недовољно стручна имплементација може довести касније до великих проблема приликом експлоатације исте и потенцијалног угрожавања живота пацијената, посетилаца и особља, поготово ако се узме у обзир да је предметни објекат медицинска установа са лежећим пацијентима.

Овакав услов је у потпуности у складу са чланом 76. Закона о јавним набавкама и осталим начелима Закона о јавним набавкама, јер постоји велики број различитих произвођача чија опрема може да испуни минимум захтеваних техничких услова, те још већи број дистрибутера тих произвођача, те дати услов ни на који начин не ограничава конкуренцију већ само обезбеђује наручиоцу сигурност у смислу да је понуђач довољно квалификован за имплементацију опреме коју нуди.

Наручилац ОСТАЈЕ при траженом услову.

ПОДТАЧКА Б И В- Наручилац скреће пажњу да конкурсном документацијом у делу постављених услова и испуњења истих нису наведене речи „*овлашћење произвођача или овлашћен представник произвођача“* већ само реч *„произвођач“* из чега произлази да не мора да буде овлашћен,те није јасан навод потенцијалног понуђача да је оваквим поступањем нарушено начело једнакости понуђача.

Наручилац OСТАЈЕ при услову из конкурсне документације.

ПОДТАЧКА Г – Наручилац ће изменити конкурсну документацију у делу где је то потребно.

**Одговор на питање 4:**

Наручилац је става да је садржај конкурсне документације у потпуности у складу са Законом о јавним набавкама и у складу са интересима наручиоца. Уколико заинтересовано лице сматра другачије, има право да, уколико то жели, у складу са Законом о јавним набавкама и прописаним роковима, поднесе захтев за заштиту права.

**Одговор на питање 5:**

Наручилац обавештава све потенцијалне понуђаче да се шема столарије налази у пројектној документацији.

У поглављу 3.ТЕХНИЧКА ДОКУМЕНТАЦИЈА ПРЕДМЕТА ЈАВНЕ НАБАВКЕ конкурсне документације, наручилац је навео:

„*Конкурсна документација не садржи техничку документацију – пројекат.*

*Сви заинтересовани понуђачи морају пре давања понуда да писаним путем упуте захтев да изврше увид у пројекат предмета јавне набаке, и изађу на место радова уз претходну најаву Радисаву Лукићу, дипл.ел.инж , на тел: 064/806-3321 или Милораду Војчићу, дипл.грађ.инг., на тел: 064/8068754 сваког радног дана од 10-12 часова. Писани захтев да изврше увид ће упутити електронском поштом, на адресу: [nabavke@kcv.rs](mailto:набавке@kcv.rs).*

*Наручилац ће омогућити увид у пројекат предмета јавне набавке.......“*

Сходоно наведеном потенцијални понуђачи могу да упуте захтев наручиоцу да изврше увид у пројекат предмета јавне набаке, који ће им у најкраћем року бити омогућем.

Увидом у конкурсну документацију ДОДАТНИ УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛАНА 76. ЗАКОНА, тачка 8, недвосмислено може да се утврди да наручилац захтева „*Доставити атест за профил и стакло од овлашћене организације“,* из чега произлази да није потребан атест за цео прозор.

**Одговор на питање 6:**

Наручилац ОСТАЈЕ при захтеву да потенцијални понуђачи обиђу локацију код наручиоца, а све из разлога што ни у једном делу конкурсне документације није наведено да ће се понуда понуђача која не садржи потврду о обиласку локације одбити као неприхватљива у складу са чланом 106. став 1. Закон о јавним набавкама.

При формирању оваквог захтева, наручилац се руководио многим решењима Републичке комисије за заштиту права. Основ за подношење захтева за заштиту права би био само у случају да је наведено конкурсном документацијојм да ће таква понуда бити одбијена како неприхватљива.

С поштовањем,

Комисија за јавну набавку 149-19-О